สวัสดีค่ะ คือดิฉันมี อาการ ฉี่กระปิปกระปอย ฉี่ไม่สุด ฉี่เหมือนคนเป็นนิ่ว เลยลองสำรวจจิ๊มิ๊ดูค่ะ ปากช่องคลอด บวมๆ โตๆ รอบๆหยักๆ สีแดงๆอ่อนๆ หรือชมพู แปลกๆ ไม่เหมือนที่เคยเห็นในหนังผู้ใหญ่ และพอลองสังเกตุ มีเม็ดจุดๆ คล้ายหัวสิว ขาวๆ 2-3 เม็ด ตรงรูปากช่องคลอดค่ะ ลองเอานิ้วสกิดเบาๆ เป็นก้อนแข็งๆ ไม่กล้าบีบ กลัวแตกค่ะ อาการแบบนี้คืออะไรคะ
สวัสดีค่ะ ตุ่มคล้ายหัวสิวที่บริเวณอวัยวะเพศหญิง อาจเกิดได้จาก1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันของต่อมตรงบริเวณอวัยวะเพศ ชื่อต่อมบาร์โทลิน5 รูขุมขนอักเสบบริเวณอวัยวะเพศ หากติดเชื้ออาจกลายเป็นฝีซึ่งการมีตุ่มที่อวัยวะเพศอาจทำให้มีปัสสาวะแสบขัด ปัสสาวไม่สุดร่วมด้วยได้ หรืออาจเป็นโรคเกี่ยวกับทางเดินปัสสาวะอักเสบ แต่จะไม่มีตุ่มที่อวัยวะเพศการให้ได้การวินิจฉัยที่แน่นอนจำเป็นต้องตรวจร่างกายหรือตรวจปัสสาวะร่วมด้วยการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่สังเกตอาการ ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง ควรรีบไปพบแพทย์ อาจจะเป็นแพทย์ผิวหนังหรือสูตินรีแพทย์ค่ะ